ארכיון אלברט איינשטיין

ארכיון אלברט איינשטיין הוא ארכיון הממוקם בקמפוס גבעת רם של האוניברסיטה העברית בירושלים המכיל מסמכים אישיים של הפיזיקאי אלברט איינשטיין, וקרוי על שמו. בצוואתו ציווה אלברט איינשטיין להעביר את מסמכיו האישיים לאוניברסיטה העברית, וכן את זכויות היוצרים עליהם. ארכיון אלברט איינשטיין מכיל כ-55,000 פריטים. במרץ 2012 הודיעה האוניברסיטה על דיגיטציה של הארכיון, כשבתחילה התפרסמו 2,000 מסמכים. בתוך האוסף יש רשימות אישיות, כמו מכתבי אהבה לנשים שונות, לאשתו השנייה, אלזה. כמו כן, באוסף המקוון מופיע מכתב לעיתון הערבי "פלסטין", המציע "מועצה חשאית" שתורכב מערבים ויהודים ותפתור את הסכסוך הישראלי-פלסטיני. אלברט איינשטיין ביקר בארץ ישראל ב-1923 במשך 12 ימים, ונתן את ההרצאה הראשונה בקמפוס הר הצופים של האוניברסיטה העברית בירושלים. עם הקמת האוניברסיטה, בשנת 1925, איינשטיין היה חבר במועצת הנגידים הראשונה של האוניברסיטה. באותה שנה הגיע כתב היד המקורי בן 46 העמודים של תורת היחסות הכללית לאוניברסיטה העברית בירושלים. לאחר עליית הנאצים לשלטון ב-1933, חתנו של איינשטיין, רודולף קייזר, בסיוע שגרירות צרפת, הציל את מסמכיו של איינשטיין שהיו בברלין. החומר הועבר לפריז, ובסופו של דבר אוחסן בפרינסטון שבארצות הברית עד לאחר מותו של איינשטיין. צוואתו של איינשטיין משנת 1950 מינתה את הלן דוקאס ואוטו נתן לנאמני העיזבון וקבעה כי כל הזכויות והנכסים הספרותיים יהיו מוקנות לאוניברסיטה העברית. לאחר מותו של איינשטיין ב-1955, הקדישו הנאמנים שנים רבות לארגון המסמכים של איינשטיין. בשנות ה-60, הלן דוקאס והפיזיקאי ג'רלד הולטון מאוניברסיטת הרווארד ארגנו מחדש את הארכיון במטרה לפרסם את החומר, בפרויקט משותף של האוניברסיטה העברית בירושלים והוצאת אוניברסיטת פרינסטון. החומר גדל מ-14,000 מסמכים בזמן מותו של איינשטיין ב-1955 לכ-42,000 מסמכים ב-1982. כדי לסייע בעבודה זו, המסמכים של איינשטיין הועברו מביתו בפרינסטון למכון למחקר מתקדם בפרינסטון, ניו ג'רזי. בשנת 1982 העבירה אחוזת איינשטיין את המסמכים האישיים של איינשטיין לספרייה הלאומית בירושלים. נשיא האוניברסיטה העברית בירושלים, אברהם הרמן, ומילטון הנדלר טיפלו בהעברת החומר לירושלים. בשנים שלאחר מכן נשלח חומר נוסף מביתו של איינשטיין בפרינסטון. האוצר הראשון של הארכיון היה זאב רוזנקרנץ (1989–2003). הקטלוג התפרסם באינטרנט בשנת 2003. מאז 2004 עומד רוני גרוס בראש הארכיון. הארכיון הפך לחלק מרשות הספריות של האוניברסיטה העברית בינואר 2008. ביולי אותה שנה עבר הארכיון לבניין לוי בקמפוס גבעת רם. מאז 19 במרץ 2012, הארכיון עשה דיגיטציה והפך יותר ויותר מיצירותיו של איינשטיין לזמינות באינטרנט. גם הוצאת אוניברסיטת פרינסטון הייתה פעילה במאמץ זה. מדיה וקבצים בנושא ארכיון אלברט איינשטיין בוויקישיתוף אתר האינטרנט הרשמי של ארכיון אלברט איינשטיין אלי אלון, נא להכיר: ארכיון אלברט איינשטיין בירושלים , באתר News1 מחלקה ראשונה, 5 בנובמבר 2019 Albert Einstein Archives (2007), "History of the Estate of Albert Einstein", Albert Einstein Archives, The Hebrew University of Jerusalem, אורכב מ-המקור ב-2007-03-29, נבדק ב-2007-03-25 Einstein papers to go digital on the Web, www.spacedaily.com Associated Press, Albert Einstein's complete archives to be posted online, the Guardian, ‏2012-03-19 (באנגלית) "Einstein the scientist, dreamer, lover: online". Reuters (באנגלית). 2012-03-20. נבדק ב-2022-07-17. "Brilliant Idea: More Than 80,000 Of Einstein's Documents Going Online". NPR.org (באנגלית). נבדק ב-2022-07-17. Robinson, Andrew (2015). Einstein: A Hundred Years of Relativity (revised ed.). Princeton University Press. p. 189. ISBN 978-0-691-16989-7. Prof. Albert Einstein - The Hebrew University of Jerusalem, www.huji.ac.il Digital Einstein Papers Home, einsteinpapers.press.princeton.edu Carmel Doyle, University digitises Einstein archives via new website - Discovery | siliconrepublic.com - Ireland's Technology News Service, Silicon Republic, ‏2012-03-20 (באנגלית) in Archives, Physics | December 8th, 2014 Leave a Comment, Digital Einstein: Princeton Web Site Puts 1000s of Einstein's Papers Online | Open Culture (באנגלית אמריקאית)